LAWNGTLAIAH REVIEW MEETING ON MATERNAL AND CHILD DEATH NEIH A NI,"1380/2024-2025 Dated Lawngtlai, 30th July 2024: Vawiin khan 'Review Meeting on Maternal & Child Death for Lawngtlai District' chu DC Conference Hall-ah neih a ni a, Pi Margaret J. Vanlalremmawii, SDO (S) chuan thutkhawm hi a kaihruai. Pi J. Vanlalremmawii chuan kalkhawmte hnena lawmthu sawina a nei hmasa a. Lawngtlai District chhunga infant, child leh maternal death-la awm fo chu thil veiawm tak a ni,  a ti a. Naupang kum khat leh kum nga hnuailam bakah nu naupai lai emaw nau neih vanga thihna thleng thin chu ti  bo turin theihtawp chhuah tlan a ngai hle a ni, a ti. Naupang enkawl kawngah leh nu naupai mekte chu an hriselna ngaipawimawh a, a hun taka in entir thin turin a chah a. Infant, Child leh Maternal Mortality Rate-tihniam tura Health department-te hnathawh chu fakawm a tih thu a tarlang a. A bik takin raipuar emaw chhungkuaa naupang kum 5 hnuai lam enkawl lai neite chu vaccine lak leh medical check-up lam ngai pawimawh hram hram turin a chah a ni. Dr. K. Vanlalhriati, Medical Officer, District Hospital Lawngtlai chuan report tawi pekna a nei a. Kum 2023 chhung a  Lawngtlai district - a Maternal Mortality Rate (MMR)  chu 303 niin, Infant Mortality Rate (IMR) chu  9 a ni, a ti a.  Kum 2023-2024 khan naupang kum khat hnuailam thi- 10, kum nga hnuailam thi - 5  leh nau chunga thi - 7 an awm a ti a. Kumin April atanga June thleng khan nuapang kum khat hnuailam thi- 10, naupang kum 5 hnuailam thi -5 leh nu nau chunga thi -1 an awm tiin  District hospital- a boral vek an ni lo a ti. Vawiin thutkhawmah hian Sr. Chief Medical Officer, District Immunization Officer, Medical Officer, District Hospital, District Programme Manager (CMO), Circle Officer, ICDS, DPM-NHM, bakah LWA leh MJA aiawhte an tel a. Pi J. Vanlalremmawii, SDO (S) chuan kalkhawmte hnena lawmthu sawina neiin thutkhawm hi a khar. Attachment Loading attachment...",Dated: 30 th Jul 24 5:56 PM,https://dipr.mizoram.gov.in/post/lawngtlaiah-review-meeting-on-maternal-and-child-death-neih-a-ni